Dan škole

I ove godine na Dan škole održana su predavanja za učenike. Teme za predavanja birali su učenici te je svaki razred slušao tri predavanja na izabranu temu.

Predavači su bili profesori iz naše škole, ali i profesori i drugi stručni predavači iz drugih škola ili ustanova. Jedan od predavača koji je sudjelovao i ove godine je Ornela Malogorski, prof. pedagogije, Komercijalna i trgovačka škola Bjelovar. Profesorica Malogorski naglasila je kako joj je bilo izrazito zadovoljstvo doći i ove godine te učenicima održati predavanje na temu Ovisnosti (alkohol i droga). Osim o drogi i alkoholu, na predavanju se raspravljalo i o današnjem problemu – pušenju, koji je prisutan kod sve većeg broja mladih.

Učenici su bili zainteresirani i za druge oblike ovisnosti poput klađenja i kockanja. O tim temama nije se osobito raspravljalo jer nije bilo dovoljno vremena.

I ovogodišnja predavanja smatramo vrlo uspješnima kao i prethodnih godina, te se nadamo da ćemo se i iduće godine susresti s predavačima i raspravljati o vrlo zanimljivim i poučnim temama.

*Slađana Stojak, 3. c*